b'\n_START_ARTICLE_\nGimnastik\n_START_PARAGRAPH_\nGimnastik adalah satu sukan yang melibatkan prestasi pergerakan yang berulang-ulang, malah ia memerlukan kekuatan fizikal, kebolehlenturan, dan kesedaran kinestetik seperti hambur tangan dan dirian tangan.\n_START_SECTION_\nSejarah\n_START_PARAGRAPH_\nSukan ini dimajukan daripada amalan kesihatan dan kecantikan yang digunakan oleh Yunani, termasuklah kemahiran menunggang dan turun dari kuda serta skil prestasi sarkas. Di masa lampau, latihan yang dilakukan di dalam konteks satu gimnasium, satu tempat bagi pendidikan intelektual dan fizikal._NEWLINE_Sukan ini juga dianggap sukan yang berbahaya kerana gaya akrobatik yang ditunjukkan di atas peralatan yang berada tinggi daripada lantai menyebabkan seseorang atlet itu akan menghadapi risiko kecederaan yang teruk.\n_START_SECTION_\nGimnastik artistik\n_START_PARAGRAPH_\nGimnastik artistik adalah biasanya terbahagi kepada gimnastik lelaki dan wanita. Setiap kumpulan melakukan acara berlainan; lelaki bersaing dalam melombol, palang sejajar, kekuda berpelana, gelang roman, palang tunggal, dan senaman lantai, manakala wanita bersaing dengan melombol, palang bertingkat, batang titian, dan senaman lantai. Walaupun rutin-rutin dipersembahkan pada acara mungkin pendek, secara fizikal adalah meletihkan dan menolak kekuatan gimnas, kebolehlenturan, ketahanan dan kesedaran kepada had.\n_START_SECTION_\nGimnastik berirama\n_START_PARAGRAPH_\nDisiplin gimnastik berirama adalah hanya disaingi oleh wanita (walaupun terdapat versi baru disiplin ini untuk lelaki dipelopori di Jepun, lihat gimnastik berirama lelaki), dan melibatkan prestasi lima rutin berasingan dengan penggunaan lima apparatus\xe2\x80\x94 bola, reben, gelung, belantan, tali \xe2\x80\x94- di kawasan lantai, dengan penekanan lebih hebat lagi di keindahan berbanding akrobatik. Rutin-rutin berirama adalah mendapat markah daripada 20 markah penuh, mata untuk Artistry (koreografi dan muzik) adalah dipuratakan dengan mata untuk kesukaran bagi langkah-langkah dan kemudian menambah untuk mata untuk Kesempurnaan (Execution).\n_START_SECTION_\nTrampolin\n_START_PARAGRAPH_\nTrampolin dan tumbling terdiri daripada empat acara, individu, berirama, double mini dan power tumbling. Sejak tahun 2000 trampolin individu telah termasuk dalam Sukan Olimpik. Rutin-rutin individu melibatkan satu fasa peningkatan semasa gimnas melompat berulang kali untuk mencapai ketinggian, diikuti oleh satu urutan sepuluh lompatan tanpa berhenti di mana gimnas mempersembahkan satu urutan kemahiran udara (aerial skills). Rutin-rutin adalah diadili daripada 10 mata maksimum. Mata tambahan (dengan tiada maksimum di peringkat pertandingan tertinggi) boleh diperoleh bergantung kepada kesukaran pergerakan. Dalam pertandingan peringkat tinggi, terdapat dua rutin saringan, satu yang hanya mempunyai dua pergerakan untuk mendapat markah bagi kesukaran dan satu di mana atlet adalah bebas untuk melaksanakan mana-mana rutin. Ini diikuti oleh satu rutin akhir yang merupakan pilihan. Sesetengah pertandingan memulakan semula mata dari kosong untuk akhir, yang lain menambah mata akhir dengan keputusan saringan._NEWLINE_Trampolin berirama adalah sama kecuali bahawa kedua-dua peserta perlu melaksanakan rutin serentak dan mata dianugerahkan untuk synchronicity serta bentuk dan kesukaran bagi langkah-langkah. Double trampolin mini melibatkan satu run-up trampolin yang lebih kecil, dua pergerakan adalah dipersembahkan untuk saringan dan dua lagi untuk akhir. Pergerakan tidak boleh berulang dan markah diberi secara serupa kepada trampolin individu. Dalam power tumbling melibatkan, atlet melakukan satu siri lambungan meletup dan putaran jatuh pada trek lompatan tumbling. Permarkahan adalah menyerupai trampolining.\n_START_SECTION_\nGimnastik paparan\n_START_PARAGRAPH_\nGimnastik umum membolehkan orang dari berbilang umur dan keupayaan untuk menyertai kumpulan prestasi daripada 6 sehingga lebih 150 atlet. Mereka mempersembahkan rutin-rutin berirama, menari. Kumpulan mungkin kesemuanya satu jantina atau bercampur. Tiada bahagian umur dalam gimnastik umum. Pameran gimnastik umum terbesar adalah empat tahun sekali Dunia Gymnaestrada yang mula diadakan pada 1939.\n_START_SECTION_\nGimnastik aerobik\n_START_PARAGRAPH_\nGimnastik aerobik (dahulu Sukan Senamrobik) melibatkan prestasi rutin-rutin oleh individu, pasangan, trio atau kumpulan sehingga 6 orang menitikberatkan kekuatan, kebolehlenturan, dan kesihatan aerobik berbanding kemahiran akrobatik atau imbangan. Rutin dipersembahkan di sesuatu kawasan lantai kecil dan biasanya selama 60-90 saat.'